ઘાટકોપર (વેસ્ટ)ના શ્રેયસ સિનેમા પાસેની ગાર્ડન લેનમાં આવેલા પ્રિયંકાસ લવલી હેર, બ્યુટી ઍન્ડ સ્પાની માલિક અને બ્યુટિશ્યન પ્રિયંકા જયપ્રકાશ શર્માની ગઈ કાલે સાંજના તેના સ્પામાં જ પંખા પર ડેડ-બૉડી લટકતી મળી હતી. હિંમતવાન અને બોલ્ડ પ્રિયંકાના રહસ્યમય મોતથી તેનો પરિવાર હચમચી ગયો છે. ગુજરાતી બહુમતી ધરાવતા આ વિસ્તારમાં આ ઘટનાના સમાચારથી રહેવાસીઓમાં ખળભળાટ મચી ગયો હતો. પ્રિયંકાની મમ્મી સાધના શર્મા ચાંદિવલી ભારતીય જનતા પાર્ટીના મહિલા મોરચાની અધ્યક્ષ છે.